Leoni Etxebarren

Leoni Etxebarren (Urepele, Nafarroa Beherea, 1924ko uztailaren 13a – Donibane Garazi, Nafarroa Beherea, 2014ko martxoaren 22a) bertso-jartzailea izan zen. 

 Bizitza 
Urepeleko Xendariñea etxean jaio zen. 19 urterekin ezkondu zen Fernando Aire Xalbadorrekin 1943an. Lau seme-alaba izan zituzten: Henriette idazlea, Mixel artzaina, Daniel laborari eta artzaina eta Marie Helene, baita hamaika biloba ere. 

Fernando Aire "Xalbador" urepeldarraren emaztea zen, haren alboan familiari eusten jardun zuena, derrigorrez. Leonik bertsotan ere bazekien, baina inoiz ez zen izan plazan ikusteko aukerarik. Agian, ez zuen sekula jendaurrean bertsotan egin. Halere, jakin bazekien, bertso-jartzailea izan baitzen. Odolaren mintzoa liburua amaitzeko zorian zela, lau bertso jartzeko enkargua jaso zuen. Lau ez ezik, zortzi ondu zituen, Xalbadorren sorkuntza prozesua berak nola bizi izan zuen azalduz.

Fernandok eginen du laster liburua 

artean galtzen ez badu gaixoak burua. 

Aspaldi honetan hau da honen helburua 

orain ikusi dut nik zabaltzen zerua. 

Nik ere hemen badut erraiteko hitza 

orain artean segur ez nindaikeen mintza 

ez zait ibiliz egin mihi gainean pintza. 

ez da aise egona geldirik zilintza. 

Egun on erran eta eguna hastean,  

bertze solasik gabe ginen arratsean. 

Sei kopla egin ditu bakarrik astean 

isilik nola hatsik ni hezi artean. 

Kantu egin eta egin ari da Xalbador 

liburua betetzen eder eta sarkor. 

baldin gure etxera jenderik badator 

irria kario du, bera dago mokor. 

Liburu horrendako ez niza bero ni, 

pairatu badut ere isilik egonik. 

Bentzutu beharra dut senarra gero nik 

bertsoka ikasi du oraintxe Leonik (Bis) Bertso horiek ez zituzten sartu Odolaren mintzoan eta berrogei urtean isilean egon ziren, harik eta 2016an Amets Arzallusek Odolaren mintzoaren berrargitalpenean ekarri zituen arte.

 Erreferentziak 

 Kanpo estekak 

 Omenaldi guztiek egun hartako oroitzapena berritzen didate Bertsolari aldizkaria, 1996.

Kategoria:Urepeldarrak
Kategoria:Bertsolariak
Kategoria:Emakume bertsolariak